ദേശീയ പാര്ട്ടികളുടെ വരുമാന വര്ധന ബി.ജെ.പി.ക്ക് 50 ശതമാനം വരുമാന വര്ധന,കോണ്ഗ്രസിന്റേത് 25 ശതമാനം കുറഞ്ഞു ന്യൂഡല്ഹി: രാജ്യത്തെ ദേശീയ പാര്ട്ടികളുടെ ആകെ വരുമാനത്തില് ബി.ജെ.പി.യുടെ വരുമാനം ഒരുവര്ഷം കൊണ്ട് 50 ശതമാനത്തിലേറെ വര്ധിച്ചു. മൂന്നു സംസ്ഥാനങ്ങളില് മാത്രം അധികാരത്തിലുള്ള കോണ്ഗ്രസിന്റേത് 25.7 ശതമാനം കുറഞ്ഞു.കേന്ദ്രവും പത്തു സംസ്ഥാനങ്ങളും ഭരിക്കുന്ന ബി.ജെ.പി.ക്കാണ് രാജ്യത്തെ ദേശീയ പാര്ട്ടികളുടെ ആകെ വരുമാനത്തില് 76 ശതമാനവും. 20192020 സാമ്ബത്തിക വര്ഷത്തില് രാജ്യത്തെ ഏഴ് ദേശീയ പാര്ട്ടികള്ക്കും ആകെ ലഭിച്ചത് 4758 കോടി രൂപയാണ്. അതില് 3623 കോടിയും ബി.ജെ.പി.ക്കാണ്. സി.പി.എമ്മിന് 201819ല് 100 കോടി രൂപയായിരുന്നത് അടുത്ത സാമ്ബത്തികവര്ഷം 158 കോടിയായി. എന്.സി.പി.യുടേത് 50 കോടിയില്നിന്ന് 85 കോടിയായും വര്ധിച്ചു. അസോസിയേഷന് ഫോര് ഡെമോക്രാറ്റിക് റിഫോംസ് എന്ന സംഘടനയാണ് കണക്കുകള് വിലയിരുത്തി റിപ്പോര്ട്ട് തയ്യാറാക്കിയത്.